

# Минтимер Шәймиев Орел өлкәсе губернаторы Вадим Потомский белән очрашты

*08.06.2015*


Бүген Казан Кремлендә Татарстан Республикасы Дәүләт Киңәшчесе Минтимер Шәймиев Орел өлкәсе губернаторы Вадим Потомский белән очрашты.


Очрашу барышында Минтимер Шәймиев кунакны “Мәдәни мирас: борынгы Болгар шәһәре һәм Зөя утрау-шәһәрлеге” мәдәни-тарихи проекты һәм “Яңарыш” фондының эшчәнлеге белән таныштырды.


Вадим Потомский Орел өлкәсенең тарихи объектлары турында сөйләде. Ул билгеләгәнчә, Татарстанга килүенең максаты Татарстан Республикасы һәм Орел өлкәсе арасында хезмәттәшлекне киңәйтү, шул исәптән мәдәни мирасны саклауда да.


Очрашуда ТР Премьер-министрының беренче урынбасары Алексей Песошин, Орел өлкәсенең вице-губернаторы Бекхан Оздоев катнашты.


*ТР Президенты матбугат хезмәте*
Минтимер Шәймиев Орел өлкәсе губернаторы Вадим Потомский белән очрашты